27. 10. 98 De Europæiske Fællesskabers Tidende L 288/3 KOMMISSIONENS FORORDNING (EF) Nr. 2304/98 af 26. oktober 1998 om undtagelse fra og ændring af forordning (EØF) nr. 2456/93 om gennemførel- sesbestemmelser til Rådets forordning (EØF) nr. 805/68 for så vidt angår offentlig intervention KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (!), senest ændret ved forordning (EF) nr. 1633/ 98 P), særlig artikel 6, stk. 7, og ud fra følgende betragtninger: Den vanskelige situation på markedet for oksekød, som skyldes alvorlige økonomiske problemer på nogle af de traditionelle markeder, gør det nødvendigt omgående at træffe supplerende støtteforanstaltninger; der bør til det formål fastsættes undtagelser fra Kommis- sionens forordning (EØF) nr. 2456/93 (?), senest ændret ved forordning (EF) nr. 2602/97 (?), for så vidt angår de licitationer, der åbnes for perioden indtil udgangen af 1998; for at interventionen fuldt ud kan opfylde sin funktion i den aktuelle situation, bør der foretages en midlertidig udvidelse af listen over støtteberettigede kvaliteter i Irland og Nordirland, en forhøjelse af maksimumsvægten for hele slagtekroppe, der kan opkøbes ved intervention, og en tilpasning af forhøjelsen af den gennemsnitlige markedspris, som tjener til at fastlægge maksimumsop- købsprisen; de nationale myndigheder skal træffe de foranstaltninger med hensyn til sporing og oplagring, der er nødvendige for senere lettere at kunne afsætte de pågældende inter- ventionsprodukter, under hensyn til eventuelle krav i forbindelse med den veterinære situation for de dyr, som de opkøbte produkter stammer fra; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — 1 ()) EFT L 148 af 28. 6. 1968, s. 24. () EFT L 210 af 28. 7. 1998, . 17. () EFT L 225 af 4. 9. 1993, s. 4. () EFT L 351 af 23. 12. 1997, s. 20. UDSTEDT FØLGENDE FORORDNING: Artikel 1 1.  Uanset artikel 4, stk. 1, første afsnit, i forordning (EØF) nr. 2456/93 godkendes produkter af kategori C, der er klassificeret som klasse 04 efter handelsklasseskemaet, til intervention i Irland og Nordirland. Forskellen mellem interventionsprisen for kvalitet R3 og kvalitet 04 fastsættes til 30 ECU/100 kg. Den koefficient, der anvendes til omregning af bud, som er indgivet for kvalitet R3, til bud for kvalitet 04, fast- sættes til 0,914 (midte). 2. Uanset artikel 4, stk. 2, litra h), i forordning (EØF) nr. 2456/93 må vægten af de i ovenstående bestemmelse omhandlede slagtekroppe ikke overstige 360 kg. 3. mUanset artikel 14, stk. 1, første punktum, i forord- ning (EØF) nr. 2456/93 udgør forhøjelsen af den gennem- snitlige markedspris 14 ECU pr. 100 kg slagtevægt. Artikel 2 I forordning (EØF) nr. 2456/93, artikel 30, indsættes som stk. 5: »5.  Myndighederne skal træffe de foranstaltninger med hensyn til sporing og oplagring, der er nødven- dige for, at udlagringen og den senere afsætning af produkterne kan foregå så effektivt som muligt under hensyn til eventuelle krav i forbindelse med de pågæl- dende dyrs veterinære situation.« Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Artikel 1 anvendes for anden licitation i oktober og for licitationer, der åbnes i november og december 1998.